Groot bekommernis vir Verlorenvlei by Elandsbaai - My Cederberg
Groot bekommernis vir Verlorenvlei by Elandsbaai
Wêreldvleilanddag was op 2 Februarie. Die dag fokus op vleilande en die ekologie wat daarmee saamgaan. Inwoners van Elandsbaai het hierdie dag vir bewusmaking gebruik om hul bekommernis uit te spreek oor Verlorenvlei, Elandsbaai se vlei, wat oor die tydperk van vier jaar verdor het.
Die afgelope reëntekort en gevolglik onvermydelike droogtes is te blameer vir die groot hartseer wat die dorp se ikoniese landmerk tans ondergaan. Die droogte het gelei tot die verdwyning van die voëls wat hulle in die verlede in die vlei gevestig het.
Die varswatermeer was ook die tuiste van inheemse visse en skilpadjies wat noodlottig gesterf het. Daar word spekuleer dat die droogte van die vlei nie net blameer moet word oor die gebrek van goeie reënval nie. Inwoners meen dat daar nog faktore tot die probleem bygedra het: swak waterbestuur, bedreiging van ontwikkelings soos mynbou, riete en indringerplante, asook landbouaktiwiteite.
Daar word al vir jare al verskeie oplossings bespreek en ondersoek. Sommige mense is van mening dat waterbeperkings ingestel moet word sou die vlei weer gevul wees met water, asook om die riete te verwyder wat die minimale vog opsuig – maar dit sal dan moontlik weer plek maak vir nóg 'n indringerplant.
Daar het intussen 'n groep besorgde inwoners saamgekom om die redding van die vlei te bespreek en moontlike oplossings te vind: Vriende van Verlorenvlei. Die groep het 'n Facebook- en Instagram blad, asook 'n webwerf wat besoek kan word as enige iemand die doel sou wou ondersteun. Hulle het ook 'n e-posadres: saveverlorenvlei@gmail.com .
Arike verloor stryd teen seldsame siekte
Arike Hayward, dogtertjie van Enrico en Janine Hayward, het Vrydag in die vroeë oggendure haar stryd teen haar seldsame...
Take a trip from the Cape to the Kgalagadi this festive season
Festive seasons are made to be with your loved ones. What better way to spend the season than taking...
Pomario Privaat Skool bied Admaths aan
Sedert 2018 is Pomario op Citrusdal een van 23 laerskoolsentrums wat Admaths van graad 4 aanbied. Admaths is 'n...
HSG Laerskool kleure-atletiek
Op 18 Januarie 2019 het Hoërskool Graafwater hulle kleure-atletiek gehou.Hier volg die uitslae van die laerskool: Die laerskool het...
Youth group gets jackets from Rooibos Ltd
The Uniting Reformed Church's Youth Group, (VGK Jeug), led by Joppie Amon, received jackets from Rooibos Ltd. The jackets...